Гюнтер Бруно Фукс
Лудият умря

Превод от немски: Венцеслав Константинов, —

chitanka.info

В чакалнята, когато влаковете

закъсняваха,

той разказваше

приказки от „Хиляда

и една нощ“.

Никога не се научи

да поздравява правилно. На „Добър ден“

винаги отвръщаше: „Дано“.

Знаем: шапка сваляше

на кучетата.

Императорската му корона от стар вестник

децата носеха по домовете си.

Петте реда в местния раздел на вестника

завършваха така: „Била е

последната му нощ,

когато в парка се е покатерил на дървото.“

Слухове вървят, че е забравил

да се държи,

когато е отправял към света

апел за мир.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.